Tkun tassew ħasra jekk bħala qarrejja ma nfittxux li naqraw kotba li jkunu nqalbu għall-Ingliż minn lingwi li ma nifhmux. Madwar id-dinja kollha nsibu minjiera sħiħa ta' kotba miktuba b'lingwi diversi. Huwa persentaġġ żgħir liema minn dawn il-kotba jinqalbu għall-Ingliż u għaldaqstant jilħqu qarrejja mxerda madwar id-dinja kollha. Ftit tal-jiem ilu, l-kumpannija Preply ħolqot lista tal-aktar kotba minn madwar id-dinja kollha li nqalbu għal lingwi oħra. Bħala qarrejja Maltin, għajnejna l-ewwel li tfittex tkun liema hu dak il-ktieb miktub bil-Malti li nqaleb għal lingwi differenti. Skont Preply, dan huwa l-ktieb tal-poeżiji ta' Dun Karm li nqaleb għal mhux inqas minn 6 lingwi oħra. Ritratt: Facebook/ Ġorġ Mallia Isibu posthom f'din il-lista kotba varji, fosthom: Minn Franza, ''Il-Prinċep Żgħir'' ta' Antoine de Saint-Exupery, maqlub għal aktar minn 382 lingwa. Mill-Italja, ''L-avventuri ta' Pinokkjo'' ta' Carlo Collodi, maqlub għal aktar minn 300 lingwa. Mill-Ingilterra, ''Alice fil-Pajjiż tal-Meravilji'' ta' Lewis Carrol, maqlub għal aktar minn 175 lingwa. Minn Spanja, ''Don Kixott ta' La Mancha'' ta' Miguel de Cervantes, maqlub għal aktar minn 140 lingwa. Mill-Brażil, ''L-Alkemista'' ta' Paulo Coelho, maqlub għal aktar minn 80 lingwa. Mill-Olanda, ''Id-djarju ta' Anne Frank'' ta' Anne Frank, maqlub għal aktar minn 70 lingwa. Mill-Irlanda, ''It-tifel bil-Piġama tal-Istrixxi'' ta' John Boyne, maqlub għal aktar minn 47 lingwa. Minn Skozja, ''Il-gżira tat-Teżor'' ta' Robert Louis Stevenson, maqlub għal aktar rminn 38 lingwa. Din il-mappa ta' taħt turi l-aktar kotba kotba maqluba għal lingwi differenti fl-Ewropa. Miktub Minn Deo Grech, edukatur u preżentatur tar-radju u t-televiżjoni. Iħobb ħafna l-Eurovision Song Contest u x-xena tal-festivals kemm lokali u wkoll dawk internazzjonali. Iħobb isegwi l-aħbarijiet lokali u internazzjonali fejn ifittex stejjer umani b'laqta pożittiva, iżda wkoll dawk ta' spettaklu u kurżita'. ''Għadha Kemm Ħallietna L-Mara Li Għamlitni L-Mara Li Jien!'' - Pawla ta' Liquorish "Dan Dak Li Niġbor Fil-Malja Tiegħi Regolarment Meta Mmur Ngħum" - Clare Agius "Xi Darba Jgħidu Kellu Raġun Frank Portelli. "Malli Rawha Riesqa Lejhom Tellgħu Il-Maskra Minnufih… Ġest Li Baqa' Ttimbrat F'Moħħi"